Prolog stasjon

Prolog stasjon er en kunstinstallasjon av Ina Gravem Johansen og Dan Gschib. Kunstverket ble avduket 8. mai 2010 i Kirkeparken ved Bardu kirke på Setermoen, og presenterer seg som «Nord-Norgebanens første jernbanestasjon».

Installasjonen består av to jernbaneskinner festet på seks tverrgående jernbanesviller som hviler på et avretningslag av pukk. Svillene er merket med tekst på norsk og engelsk:

På «stasjonen» er det også en klokke hvor viserne er festet i kjettinger som blafrer i vinden. En rutetabell viser ankomst og avgang for tog. Det er ikke angitt klokkeslett, men det står: «Rutetabellen forventes oppdatert snarest». På en benk kan passasjerer sitte og vente på toget som aldri kommer.

Prolog stasjon II
mini|høyre|Prolog stasjon II på Olsborg
Prolog stasjon II, også kjent som Olsborg stasjon, er kopi som er satt opp ved Høgtun videregående skole på Olsborg i Målselv kommune (). Verket fremstår som «den andre jernbanestasjonen på den foreløpig ikke utbygde Nord-Norgebanen». Kopien ble åpnet søndag 2. oktober 2011, og er laget av «stasjonsmester» Hilde Sagland med hjelp av kunsteren Dan Gschib.

 Referanser 

Kategori:Norske kunstverk
Kategori:Byggverk i Bardu
Kategori:Byggverk i Målselv
Kategori:Kultur i Bardu
Kategori:Kultur i Målselv